**Likumprojekta „Par nekustamo īpašumu atsavināšanu sabiedrības vajadzībām Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Par nekustamo īpašumu atsavināšanu sabiedrības vajadzībām Latvijas Republikas un Krievijas Federācijas valsts robežas joslas ierīkošanai” (turpmāk – Atsavināšanas likums)paredzno zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Likums stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Latvijas Republikas valsts robežas likuma 13.panta ceturto daļu valstij ir ekskluzīvas īpašuma tiesības uz zemi valsts robežas joslā. Privātpersonu īpašumā esošā zeme valsts robežas joslā ir atsavināma uz vienošanās pamata, bet, ja tādas nav, — atbilstoši [Atsavināšanas likumam](http://likumi.lv/ta/id/220517-sabiedribas-vajadzibam-nepieciesama-nekustama-ipasuma-atsavinasanas-likums).Atbilstoši Atsavināšanas likuma 5.pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot Atsavināšanas likumā paredzētos nosacījumus.Atbilstoši Atsavināšanas likuma 13.pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežšķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošos nekustamos īpašumus, kuri atrodas valsts robežas joslā:1. nekustamo īpašumu „Cielavas 1” Briģu pagastā, Ludzas novadā (nekustamā īpašuma kadastra Nr. 6846 009 0098, reģistrēts Rēzeknes tiesas zemesgrāmatu nodaļas Briģu pagasta zemesgrāmatas nodalījumā Nr.100000567102) – zemes vienību (kadastra apzīmējums 6846 009 0092) 0,74 ha platībā (turpmāk – nekustamais īpašums “Cielavas 1”);
2. nekustamo īpašumu „Mežsētas 1” Zaļesjes pagastā, Zilupes novadā (nekustamā īpašuma kadastra Nr. 6896 003 0222, reģistrēts Rēzeknes tiesas Zaļesjes pagasta zemesgrāmatas nodalījumā Nr.100000567106) – zemes vienību (kadastra apzīmējums 6896 003 0212) 0,0117 ha platībā (turpmāk – nekustamais īpašums „Mežsētas 1”);

1. Nekustamais īpašums „Cielavas 1” ir ierakstīts Rēzeknes tiesas zemesgrāmatu nodaļas Briģu pagasta zemesgrāmatas nodalījumā Nr.100000567102. Nekustamajam īpašumam „Cielavas 1” ir noteikti apgrūtinājumi (saskaņā ar ierakstiem Zemesgrāmatā): - pierobežas josla 0,74 ha;- pierobeža 0,74 ha;- no 10 līdz 25 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,74 ha;- tauvas joslas teritorija gar upi 0,01 ha;- tauvas joslas teritorija gar upi 0,01 ha;- tauvas joslas teritorija gar upi 0,02 ha.Nekustamā īpašuma “Cielavas 1” īpašniekam 2013.gada 6.septembrī ir nosūtīts Ministru kabineta 2011. gada 15. marta noteikumu Nr. 204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13. punktā minētais uzaicinājums Nr.1-3/464. Informācija par nekustamo īpašumu “Cielavas 1” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Cielavas 1” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par atsavināmo nekustamo īpašumu, kas varētu ietekmēt atsavināmā nekustamā īpašuma vērtības noteikšanu, no īpašnieka nav saņemti.Sertificēts nekustamā īpašuma vērtētājs ir veicis nekustamā īpašuma “Cielavas 1” novērtēšanu un aprēķinājis nekustamā īpašuma “Cielavas 1” tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma “Cielavas 1” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2014.gada 31.oktobri ir 1024,90 *euro* (viens tūkstotis divdesmit četri *euro* un 90 centi).Ar Iekšlietu ministrijas 2013. gada 14.decembra rīkojumu Nr. 1-12/2922 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – Komisija) saskaņā ar MK noteikumu Nr.204 26.punktu 2017.gada 8.maijā nosūtīja nekustamā īpašuma “Cielavas 1” īpašniekam uzaicinājumu piedalīties sēdē par aprēķinātās atlīdzības izvērtēšanu Nr. 17-9/4335.Komisija ir saņēmusi nekustamā īpašuma “Cielavas 1” īpašnieka 2017.gada 8.jūnija iesniegumu ar informāciju, ka īpašnieks nepiekrīt aprēķinātai atlīdzībai un komisijas sēdē nepiedalīsies. Īpašnieka ieskatā novērtējumā ir iekļauta tikai meža zemes vērtība, bet nav veikts uz tās esošā augošā meža novērtējums. Pēc inventarizācijas datiem uz atsavināmā zemes gabala atrodas augošs mežs 170 m2 apjomā, kura vidējā cena sastāda 12 *euro*/m3. Tādējādi vērtējumā nav iekļauta summa 1440 *euro*. Līdz ar to nepieciešams izpirkuma summu palielināt līdz 2464,90 *euro.* Dokumentus, kas apliecina šo informāciju, īpašnieks nav iesniedzis.Komisija 2017.gada 9.jūnija sēdē pieņēma lēmumu nosūtīt nekustamā īpašuma “Cielavas 1” īpašniekam vēstuli ar lūgumu iesniegt derīgu meža inventarizācijas plānu.Komisija 2017.gada 16.jūnijā nosūtīja nekustamā īpašuma “Cielavas 1” īpašniekam uzaicinājumu piedalīties sēdē par aprēķinātās atlīdzības izvērtēšanu Nr. 17-9/5891. Šajā uzaicinājumā komisija informēja īpašnieku ka ņemot vērā apstākļi, ka vērtējamā nekustamā īpašuma meža inventarizācija netika iesniegta, vērtētājs noteica nekustamā īpašuma “Cielavas 1” tirgus vērtību ar mežu (nesadalot atsevišķi zemes vērtību un meža vērtību). Komisijas uzskatā īpašnieka apgalvojumam nav pamatojuma. Lai pārbaudītu nekustamā īpašuma “Cielavas 1” īpašnieka informāciju, komisija lūdza īpašnieku iesniegt komisijai nekustamā īpašuma “Cielavas 1” zemes vienības ar kadastra apzīmējumu 6846 009 0092 aktuālo meža inventarizāciju, kas ir reģistrēta Valsts meža dienestā.Komisijas pieprasītus dokumentus īpašnieka iesniegumā minētās informācijas apstiprināšanai nekustamā īpašuma “Cielavas 1” īpašnieks neiesniedza un no turpmākas komunikācijas izvairījās. Nekustamais īpašums „Mežsētas 1” ir ierakstīts Rēzeknes tiesas zemesgrāmatu nodaļas Zaļesjes pagasta zemesgrāmatas nodalījumā Nr.100000567106. Nekustamajam īpašumam „Mežsētas 1” ir noteikti apgrūtinājumi (saskaņā ar ierakstiem Zemesgrāmatā): - pierobežas josla 0,0117 ha;- pierobeža 0,0117 ha.Nekustamā īpašuma „Mežsētas 1” īpašniekam 2013.gada 6.septembra ir nosūtīts MK noteikumu Nr. 204 13. punktā minētais uzaicinājums Nr.1-3/358. Informācija par nekustamo īpašumu „Mežsētas 1” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma „Mežsētas 1” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par atsavināmo nekustamo īpašumu, kas varētu ietekmēt atsavināmā nekustamā īpašuma vērtības noteikšanu, no īpašnieka nav saņemti.Sertificēts nekustamā īpašuma vērtētājs ir veicis nekustamā īpašuma „Mežsētas 1” novērtēšanu un aprēķinājis nekustamā īpašuma „Mežsētas 1” tirgus vērtību un atlīdzības apmēru par zaudējumiem, kas rodas īpašniekam sakarā ar nekustamā īpašuma „Mežsētas 1” atsavināšanu sabiedrības vajadzībām. Sertificēta nekustamā īpašuma vērtētāja noteiktā atlīdzība uz 2014.gada 31.oktobri ir 18,01 *euro* (astoņpadsmit *euro* un 01 cents).Komisija saskaņā ar MK noteikumu Nr.204 26.punktu 2017.gada 8.maijā nosūtīja nekustamā īpašuma „Mežsētas 1” īpašniekam uzaicinājumu piedalīties sēdē par aprēķinātās atlīdzības izvērtēšanu Nr. 17-9/4334.Komisija ir saņēmusi nekustamā īpašuma „Mežsētas 1” īpašnieka 2017.gada 8.jūnija iesniegumu ar informāciju, ka īpašnieks nepiekrīt aprēķinātai atlīdzībai un komisijas sēdē nepiedalīsies. Īpašnieka ieskatā atsavinot zemes gabalu tiek liegta iespēja izmantot piebraucamo ceļu uz atlikušo zemesgabalu. Sakarā ar to īpašnieks lūdz ierīkot jaunu piebraucamo ceļu vai kompensēt piebraucamā ceļa izbūvi 850,00 *euro* apmērā.Komisija 2017.gada 9.jūnija sēdē pieņēma lēmumu nosūtīt nekustamā īpašuma “Mežsētas 1” īpašniekam vēstuli par nepieciešamību iesniegt papildu informāciju saistībā ar piebraucamo ceļu.Komisija 2017.gada 16.jūnijā nosūtīja nekustamā īpašuma „Mežsētas 1” īpašniekam uzaicinājumu piedalīties sēdē par aprēķinātās atlīdzības izvērtēšanu Nr. 17-9/5890 ar lūgumu iesniegt komisijai dokumentus par ceļu, kura lietošana īpašniekam tiks liegta saistībā ar nekustamā īpašuma “Mežsētas 1” atsavināšanu.Komisijas pieprasītus dokumentus iesniegumā minētās informācijas apstiprināšanai nekustamā īpašuma “Mežsētas 1” īpašnieks neiesniedza un no turpmākas komunikācijas izvairījās. Komisija ņemot vērā nekustamo īpašumu “Cielavas 1” un “Mežsētas 1” novērtējumus, kuri tika veikti 2014.gadā, veikšanas laiku, lai nodrošinātu Sabiedrības vajadzībām nepieciešamā nekustamā īpašuma Atsavināšanas likuma mērķi – taisnīgas atlīdzības noteikšana, izvērtēja veikto novērtējumu aktualitāti balstoties uz komisijas sēdes brīdī noteiktajām un tai zināmajām nekustamā īpašuma tirgus vērtībām. Saskaņā ar Atsavināšanas likuma 22.panta otro daļu nekustamā īpašuma tirgus vērtību, izņemot Atsavināšanas likuma 19.panta otrajā daļā minēto gadījumu, nosaka atbilstoši normatīvo aktu prasībām uzsāktajai nekustamā īpašuma izmantošanai tā apsekošanas dienā, ievērojot Atsavināšanas likuma 23.panta otrās daļas 5.punktā minēto. Komisija, izvērtējot nekustamo īpašumu tirgus vērtību, secināja, ka nav iestājušies Atsavināšanas likumā minētie apstākļi, kas ļautu atzīt šo nekustamo īpašumu vērtējumus par aktualitāti zaudējušiem un veikt šo nekustamo īpašumu pārvērtēšanu. Komisija, nosakot taisnīgu atlīdzību par nekustamo īpašumu „Cielavas 1”, ņēma vērā, ka šī nekustamā īpašuma tirgus vērtībā ietverta tā robežās konstatētās mežaudzes vērtība.Iekšlietu ministrija saskaņā ar MK noteikumu Nr. 204 36. punktu izskatīja komisijas 2017.gada 31.augusta lēmumu Nr.15 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma:1. ar 2017.gada 11.decembra lēmumu Nr.1-66/639 apstiprināt komisijas noteikto atlīdzības apmēru par nekustamā īpašuma „Cielavas 1” atsavināšanu, nosakot taisnīgu atlīdzību 1024,90 *euro* apmērā;
2. ar 2017.gada 11.decembra lēmumu Nr.1-66/637 apstiprināt komisijas noteikto atlīdzības apmēru par nekustamā īpašuma „Mežsētas 1” taisnīgas atlīdzības apmēru – 18,01 *euro* apmērā.

Atsavināšanas likuma 4.pants nosaka, ka nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.Pēc Ministru kabineta 2018.gada 10.aprīļa rīkojuma Nr.146 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas Nodrošinājuma valsts aģentūra (turpmāk – NVA) 2018.gada 13.aprīlī saskaņā ar Atsavināšanas likuma 11.pantā noteikto nosūtīja nekustamā īpašuma „Cielavas 1” īpašniekam paziņojumu Nr.1.2.2-09/4087 „Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.2018.gada 25.maijā NVA nosūtīja nekustamā īpašuma „Cielavas 1” īpašniekam atkārtotu paziņojumu Nr.1.2.2-09/5910 “Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.Pēc Ministru kabineta 2018.gada 10.aprīļa rīkojuma Nr.146 „Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai” pieņemšanas NVA 2018.gada 13.aprīlī saskaņā ar Atsavināšanas likuma 11.pantā noteikto nosūtīja nekustamā īpašuma „Mežsētas 1” īpašniekam paziņojumu Nr.1.2.2-09/4086 „Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Paziņojumam tika pievienots pirkuma līguma projekts. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.2018.gada 25.maijā NVA nosūtīja nekustamā īpašuma „Mežsētas 1” īpašniekam atkārtotu paziņojumu Nr.1.2.2-09/5908 “Par uzaicinājumu noslēgt līgumu” ar uzaicinājumu 30 dienu laikā no dienas, kad tas saņemts, paziņot par iespēju noslēgt līgumu par nekustamā īpašuma labprātīgu atsavināšanu. Atbilde uz minēto paziņojumu Atsavināšanas likuma 11.panta pirmajā daļā noteiktajā termiņā netika saņemta.Ņemot vērā, ka Atsavināšanas likumā noteiktajā termiņā nekustamo īpašumu „Cielavas 1” un „Mežsētas 1” īpašnieki nav snieguši atbildi uz nosūtītajiem atsavināšanas paziņojumiem un līgumi par nekustamo īpašumu labprātīgu atsavināšanu nav noslēgti, ir izpildīti Atsavināšanas likuma 13.pantā noteiktie priekšnoteikumi likumprojekta par nekustamo īpašumu piespiedu atsavināšanu sabiedrības vajadzībām virzīšanai izskatīšanai Saeimā.Labums, ko sabiedrība iegūs, nosakot nekustamo īpašumu „Cielavas 1” un „Mežsētas 1” īpašniekiem pamattiesību ierobežojumu, ir lielāks par indivīdu interesēm nodarīto kaitējumu, jo minētie nekustamie īpašumi  nepieciešami īpašu sabiedrības interešu un publisku mērķu sasniegšanai – robežapsardzības infrastruktūras būvniecībai valsts robežas joslā gar Latvijas Republikas un Krievijas Federācijas valsts robežu, kas paaugstinās Latvijas Republikas un Eiropas Savienības ārējās robežas drošību.Mainīt valsts robežas joslas izvietojumu tā, lai tā neskartu nekustamos īpašumus „Cielavas 1” un „Mežsētas 1” nav iespējams.Ņemot vērā iepriekš minēto, kā arī robežapsardzības infrastruktūras būvniecības valsts robežas joslā gar Latvijas Republikas un Krievijas Federācijas valsts robežu nozīmīgumu, nepieciešams iegūt nekustamos īpašumus „Cielavas 1” un „Mežsētas 1”, kas ir izdarāms, pieņemot atsevišķu likumu par nekustamā īpašuma piespiedu atsavināšanu sabiedrības vajadzībām.Pēc likumprojekta spēkā stāšanās normatīvajos aktos noteiktajā kārtībā tiks nostiprinātas zemesgrāmatā valsts īpašuma tiesības Iekšlietu ministrijas personā uz nekustamajiem īpašumiem „Cielavas 1” un „Mežsētas 1”, brīvi no visiem apgrūtinājumiem un nastām.Saskaņā ar Atsavināšanas likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Iekšlietu ministrija samaksājusi īpašniekam atlīdzību saskaņā ar Atsavināšanas likuma 29.panta pirmajā daļā minēto līgumu vai Atsavināšanas likuma Pārejas noteikumu 5.2.apakšpunktā noteiktajā kārtībā vai noguldījusi atlīdzību bankas kontā Atsavināšanas likuma 33.pantā noteiktajā kārtībā. Saskaņā ar Atsavināšanas likuma 27.panta pirmajā un otrajā daļā noteikto īpašniekam ir tiesības apstrīdēt Iekšlietu ministrijas noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1103 | 0 | 0 | 0 | 0 | 0 |
| 2.1. valsts pamatbudžets | 0 | 1103 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1103 | 0 | 0 | 0 | 0 | 0 |
| 3.1. valsts pamatbudžets | 0 | -1103 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1103\* | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā, kopumā sastāda **1103 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamo īpašumu atsavināšanu – **1043** ***euro***, tajā skaitā:
	1. par nekustamo īpašumu „Cielavas 1” 1024,90 *euro*;
	2. par nekustamo īpašumu „Mežsētas 1” 18,01 *euro*.
2. izdevumi, kas saistīti ar īpašuma tiesību nostiprināšanu zemesgrāmatā: 2 īpašumi x 30 *euro* = **60 *euro***.

\* Pamatojoties uz Finanšu ministrijas 2018.gada 13.aprīļa rīkojuma Nr.135 “Par apropriācijas pārdali starp budžeta resoru “74. Gadskārtējā valsts budžeta izpildes procesā pārdalāmais finansējums”, Valsts prezidenta kanceleju, Ministru kabinetu, Ekonomikas ministriju, Finanšu ministriju, Iekšlietu ministriju, Vides aizsardzības un reģionālās attīstības ministriju un Kultūras ministriju” 1.4.3.2.apakšpunktu Iekšlietu ministrijai piešķirts finansējums 99 490 *euro* apmērā, lai ilgtermiņa saistību pasākuma “Latvijas Republikas un Krievijas Federācijas valsts robežas demarkācija” ietvaros nodrošinātu Latvijas Republikas un Krievijas Federācijas valsts robežas demarkācijas pabeigšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus.  |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv

Būmeistere 67829885

anete.bumeistere@agentura.iem.gov.lv